OpenLLM-France/wikimedia huggingface dataset:
# Aristofanes Bizantziokoa

    Beste esanahi batzuen berri izateko, ikus: «Aristofanes (argipena)»
Aristofanes Bizantziokoa (Antzinako Grezia, K.a. 257 inguruan - K.a. 180) gramatikaria eta kritikaria izan zen. Homeroren testuak aztertu eta Antzinako Greziako literaturari buruzko ikerketak egin zituen. Alexandriako museo eta liburutegiko zuzendaria izan zen, Aristarkoren maisua, eta harekin batera Alexandriako kanona deitutako lanaren egiletzat dute; Antzinako Greziako literaturan eredu diren lanen zerrenda da kanon hori.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313018
# Aristokrata mutilzaharra

Aristokrata mutilzaharra, The Adventure of the Noble Bachelor ingelesez, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1892ko apirilean kontakizun labur eta solte modura The Strand Magazine aldizkarian argitaratu zen. Ondoren, 1892an urte berean, Sherlock Holmesen Abenturak liburu bilduman argitaratu zen, aldizkari horretan argitaratutako Sherlock Holmesi buruzko beste hainbat kontakizun laburrekin batera .

## Argumentua

Oharra: Atal honek istorio osoa edo amaiera argitzen du.
Hatty Doran oinordekoaren desagertze bitxiaren kasua kontatzen du narrazio honek. Aloysius Doran aberatsaren alaba bakarra desagertu egin zen, Lord St. Simon, Balmoraleko dukearen bigarren semearekin ezkondu eta gero. Holmesek oso begikotasun gutxi bazuen ere Lord St. Simonekiko, kasua interesatu zitzaion.
Ustezko hilketa abentura erromantiko bihurtuko da, eta, azkenean, maitasuna irabaziko du. Aristokrata umiliatuta sentitu zen; andregaia, zoriontsua; eta Scotland Yardeko Lestrade inspektorea, nahasita, Sherlock Holmesen eraginkortasunaren aurrean.

## Ikus, gainera

* Sherlock Holmesen Abenturak (1892)

## Kanpo estekak

* Datuak: Q1115266
* Multimedia: The Adventure of the Noble Bachelor / Q1115266
# Aristocrat Ranchettes (Colorado)

Aristocrat Ranchettes Ameriketako Estatu Batuetako erroldak esleitutako leku bat da. Weld konderrian dago, Colorado estatuan. 1.715 biztanle ditu, 4,834638 kilometro koadroko azaleran banatuta.

## Ikus, gainera

* Weld konderria

## Kanpo estekak

* Datuak: Q2534063
# Arenillas de Riopisuerga

Arenillas de Riopisuerga Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 188 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 643 | 660 | 661 | 644 | 626 | 589 | 593 | 356 | 264 | 241 | 228 | 182 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1614720
* Multimedia: Arenillas de Riopisuerga / Q1614720
# Areneo David

Areneo David (Lilongwe, 1995eko ekainaren 6a) arkularia da. Malawi ordezkatu zuen 2016ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Areneo David
* ↑ Areneo DAVID

## Kanpo estekak

* Datuak: Q21005546
# Arenillas

Arenillas Soriako probintziako udalerria da. 2008ko erroldaren arabera 28 biztanle zituen 30,39 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q829608
* Multimedia: Arenillas / Q829608
# Areniscythris

Areniscythris Scythrididae familiako tximeleta genero bat da. Bere espezie tipoa Areniscythris brachypteris da.

## Espezieak

| Espeziea | Irudia | Egoera |
| Areniscythris brachypteris | | daturik gabe |

## Kanpo estekak

* Datuak: Q18522414
* Espezieak: Areniscythris
# Arenillas de Villadiego

Arenillas de Villadiego edo Arenillas (besterik gabe) Burgosko probintziako Villadiego udalerriko herria da, probintziaren ipar-mendebaldean dagoena, Gaztela eta Leongo autonomia erkidegoan (Espainia).

## Kokapena

Villadiegotik 2,3 kilometrora dago eta bertan, udaletxea dago. Burgos, eskualdeko hiriburua, 42 kilometrora dago.

## Klima

Klima kontinentala da. Neguak nahiko luzeak eta hotzak dira; tenperaturak zero gradura erraz jaisten dira. Udak, berriz, oso laburrak dira eta baita lehorrak ere. Tenperatura, sasoi horretan, aldakorra da: eguerdiko orduak oso beroak dira eta 40 graduraino heltzen dira, eta, arratsaldetan, “cierzo” delakoa agertzen da eta neguko arropa janztea eragiten du. Faktore desberdinengatik gertatzen da hau: altueragatik (itsas mailatik 860 bat metrora dago) eta Kantabria mendilerroak hezetasun gutxi eta eurite-maila baxua eragiteagatik.

## Natura

Fruta-arbolak ez dira oso ugariak, intxaurrondo, sagarrondo, aranondo eta mandarinondoak salbuetsita. Ortuak ere, ez dira ugariak.
Arenillas, Duero arroaren mendebaldean dago eta erreka horretatik bi ibaiadar sortzen dira: Brulles eta Grande edo Sosa errekak eta guztiak Pisuergan amaitzen dira.
Erreka horiek lurrak erosionatu egin dituzte, beraz, paisaia leuna da eta lehorreko laborea lantzen da (gari eta garagarra). Zuhaitz landaredia urria da, ibai bazterrean salbu, han aurki baititzakegu zurzuria, sahatsa eta makalak (alamo edo txopoak).
Ehiza ere beste baliabide natural bat da eskualde honetan, batez ere, eper-ehiza, galeper-ehiza, untxi-ehiza eta erbi-ehiza. Errekan, amuarrain, boga eta barboak daude. Bestalde, hirurogeita hamar hamarkadan, karramarro autoktonoa desagertu zen.

## Demografia

Arenillas Villadiego, Villadiego eskualdearen barnean dago, beste 31 herri gehiagorekin. Jende gutxi bizi da, hirurogeita hamar hamarkadan hasi zen eta, Euskal Herrira, Madrilera eta Kataluniarako emigrazioa. Despopulatzea areagotu egin da gaur egun, zahartutako biztanleak hiltzen diren heinean, gazteek ez dutelako bertan bizitzen jarraitzen.

## Jaiak

Azaroaren 11n ospatzen dira, San Martin Tourskoaren egunean.

## Kanpo lotura

* Arenillas de Villadiegori buruzko webgunea
* Arenillas de Villadiegori buruzko webgunea

## Kanpo estekak

* Datuak: Q8203961
* Multimedia: Arenillas de Villadiego / Q8203961
# Arenillas hondartza

Arenillas hondartza Castro Urdialesen dagoen hondartza da. Jatorrizko toponimoa Arenatik baino Arnatik dator, eta, beraz, bere benetako izena Arnillas da. Itsasgora garaienekin batera desagertzen den hondartza txiki bat da, eta itsasbeheran espazio ederra uzten du arroken artean, Oriñongo hondartzarekin lotura duten itsaslabarrez inguratuta dago. Nudismo egiteko leku aproposa da.

## Kanpo estekak

* Datuak: Q6078579
# Amblypharyngodon

Amblypharyngodon arrainen generoa da, Cyprinidae familikoa eta Cypriniformes ordenekoa.

## Habitat

Gehienez 20 zm luzera dute eta hegoaldeko eta hego-ekialdeko Asiako penintsulako motel edo geldirik dauden ur gezako leku ugarietan bizi dira.

## Espezieak

* Amblypharyngodon atkinsonii (Blyth, 1860)
* Amblypharyngodon chulabhornae Vidthayanon & Kottelat, 1990
* Amblypharyngodon melettinus (Valenciennes, 1844)
* Amblypharyngodon microlepis (Bleeker, 1854)
* Amblypharyngodon mola (F. Hamilton, 1822)

## Erreferentziak

* ↑ Froese, Rainer and Pauly, Daniel, eds. (2019). FishBase webgunean.

## Kanpo estekak

* Datuak: Q142648
* Multimedia: Amblypharyngodon / Q142648
* Espezieak: Amblypharyngodon
# Amblypalpis

Amblypalpis Gelechiidae familiako tximeleta genero bat da. Bere espezie tipoa Amblypalpis olivierella da.

## Espezieak

| Espeziea | Irudia | Egoera |
| Amblypalpis olivierella | | daturik gabe |
| Amblypalpis tamaricella | | daturik gabe |

## Kanpo estekak

* Datuak: Q4741572
* Espezieak: Amblypalpis
# Aristolochiaceae

Aristolochiaceae Piperales ordenako landare angiospermoen familia bat dira. Familiak 500 bat espezie ditu, 7 generotan banatuak, eskualde tropikaletan eta Ipar hemisferioko eskualde epeletan bizi direnak.
Zuhaixkak, lianak edo landare belarkarak dira. Aristolochia edo Asarum generoetako espezie batzuk landare apaingarritzat erabiltzen dira. Asarum canadense espeziearen errizomak benetako zingiberraren errizomaren ordezkotzat erabil daitezke.
Sendabelar gisa ere erabiltzen dira, batez ere Asarum generoko espezieak, haien errizometatik ateratzen diren olio esentzialengatik. Tradizionalki, familia honetako espezie batzuk obstetrizian erabili dira; hortik dator Aristolochia izena, "erditze ona" esan nahi baitu.

## Generoak

* Aristolochia
* Asarum
* Endodeca
* Isotrema
* Pararistolochia
* Saruma
* Thottea

## Erreferentziak

* Datuak: Q156446
* Multimedia: Aristolochiaceae / Q156446
* Espezieak: Aristolochiaceae
# Aristokreon

Aristokreon (antzinako grezieraz: Ἀριστοκρέων, Aristokréôn) K.a. III-II. mende bitartean bizi izan zen filosofo estoikoa iza zen. Krisipo Solikoaren iloba, Krisipok berak idatziriko hainbat liburu eskaini zizkion. Bere aipamenak Diogenes Laertzioren Filosofoen bizitzak bilduman agertzen dira. Atenas hiriko hiritar eredugarria ere izan zen, garai hartatik gorde diren dekretu bik erakusten dutenez.

## Erreferentziak

* ↑ Euskaltzaindia. Latin eta greziar pertsona-izen klasikoak euskaraz emateko irizpideei buruzko erabakia. .
* Datuak: Q2572655
# Ariston (Atenastarra)

Ariston Kolituskoa (antzinako grezieraz: Ἀρίστων; c. K.a. 424 †), Atenasko Akademia sortu zuen Platon (hasieran Aristokles deitua) filosofo greziarraren aita zen. Elezaharrak dioenez, Atenaseko antzinako erregeen ondorengoa zen. Ariston, Platon oraindik ume txiki bat zenean hil zen, eta, filosofoaren ama, Periktione, ondoren, Pirilampesekin ezkondu zen, Perikles atenastar politikari ospetsuaren lagun bat.
Aristonek, Periktionerekin, beste hiru seme-alaba izan zituen:
* Glaukon
* Adeimantus
* Potone
# Arnaut Logras

Arnaut Logras Nafarroa Behereko olerkaria izan zen (XVI. m.). Utziateko priorea eta Amikuze-Oztibarreko bikario izan zen. Idazlanei dagokienez, olerkiak idatzi zituen. Etxeparek bezala, 15 silabako bertso-lerroak idatzi omen zituen. Gaur egun, ez da ezagutzen haren idazlanik. Oihenarten L´art poétiquen bakarrik dago hari buruzko aipamena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12254042
# Arnauld François Maitie

Arnauld François Maitie (Maule, c. 1612 - Oloroe, 1681eko uztailaren 2) idazle zuberotarra eta 1659ko uztailaren 27tik, hil arte, 1681eko uztailaren 2ra arte Oloroeko apezpiku izandakoa.

## Biografia

Arnaud François Pierre Arnaud Maitieren- 1605ean Mauleko teniente zibil eta kriminal, Saint Lazareko zaldun, eta, 1619an Johanneko jauna- eta Maddalen Arbidia- Lakarrako andre- semea izan zen. Arnaud II.a Maitieren iloba eta Arnaud I.a Maitieren iloba txikia izan zen, biak 1599 eta 1646 artean Oloroeko gotzainak izandakoak. Clermonteko ikastetxean ikasi ondoren, Tolosako Unibertsitatean filosofia ikasi zuen. Teologian doktore bilakatu zen. 1635ean Saint-Pé-de-Bigorreko abadian sartu zen eta 1648an apaiz bihurtu zen..
1659an Jean de Miossens ordezkatu zuen Bearnoko hirian. Berari esker, kaputxinoak Oloroen bertakotu ziren. Bere agintaldian arazo sozial handiak izan ziren elizbarrutian eta Zuberoan Matalas apaiza matxinatu zen.
Haren aginduz atera zen Pronus singulis diebus dominicis clare et distincte immediate post Evangelium populo legendus (1676) izeneko erlijio-liburua, zubereraz idatzia. 1874an, Anton Abadiak bigarren argitaraldi bat egin zuen Les prières du prône en basque izenburuarekin.

## Lanak

* Les prières du prone en basque (1676) zubereraz

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Frantsesez) Jean, Armand. (1891). Les évêques et les archevêques de France depuis 1682 jusqu'à 1801. Paris eta Mamers, 88 or..
* ↑ (Ingelesez) Bergin, Joseph. (1996). The Making of French Episcopate (1589-1661). Yale University Press, 670 or. ISBN 978-0300067514..

## Kanpo estekak

* Arnauld François Maitie Literaturaren Zubitegian
* Datuak: Q23816883
# Arnaud Labbe

Arnaud Labbe (Creil, 1976ko azaroaren 3a) frantziar txirrindulari ohia da. Ziklo-Krosean aritzeagatik da esaguna naiz eta errepidean ere lehiatu zen. 2013. urtean taldeak ez zion errenobatu eta hurrengo bi urteak afizionatu mailan egin zituen.

## Palmaresa
### 2003

3. Frantziako Ziklo-Kros Txapelketan
10. Munduko Ziklo-Kros Txapelketan

### 2004

2. Frantziako Ziklo-Kros Txapelketan

### 2005

Igorreko Ziklo-Krossa
3. Frantziako Ziklo-Kros Txapelketan

### 2008

3. Frantziako Ziklo-Kros Txapelketan

### 2010

Ispasterko Udala Sari Nagusia

### 2003

Montamise Sari Nagusia
Frantziako Flandria Sari Nagusia

### 2014

Viene Classic

### 2015

Aquitaniako Txapelketa

## Kanpo estekak

* Datuak: Q691435
* Multimedia: Arnaud Labbe / Q691435
# Arnaudville (Louisiana)

Arnaudville Louisianaeko herri bat da. St. Landry parrokian kokatua dago. 2010ean 1.057 biztanle zituen, 1,80 kilometro koadrotan banatuta.

## Ikus, gainera

* St. Landry parrokia

## Kanpo estekak

* Datuak: Q2238752
* Multimedia: Arnaudville, Louisiana / Q2238752
# Arnaud Massy

Arnaud Massy (Biarritz, 1877ko uztailaren 6a - Étretat, 1950eko apirilaren 16a) lapurtar golf-jokalaria izan zen, 1900-1910eko hamarkadetako munduko onenetarikoa.
1906an Parisen lehendabiziko Frantziako Omnium txapelketa, berriro 1907an, 1911n eta 1925ean errepikatu zituena. Britainiar The Open Championship lehenengo kontinentetarra izan zen 1907an.
1911n le Golf liburua idatzi zuen. Lehen Mundu Gerran parte hartu zuen Verdungo guduan zauritua izanik.

## Palmares

* Frantziako Opena: 1906, 1907, 1911, 1925
* The Open Championship: 1907
* Belgikako Opena: 1910
* Espainiako Opena: 1912, 1927, 1928
* Datuak: Q691456
* Multimedia: Arnaud Massy / Q691456
# Arnaut Abadia

Arnaut Abadia (Bithiriña, Nafarroa Beherea, 1843ko apirilaren 15a - Belokeko monasterioa, Ahurti, Lapurdi, 1916ko martxoaren 2a) apaiza, irakaslea eta euskal idazlea izan zen.

## Bizitza

Bithiriñako Garatia etxean jaio zen, laborari familia batean. Hamasei urte inguru zituela Larresoroko Apaizgaitegi Tipian sartu zen. 1868ko ekainaren 6an, Baionako Apaizgaitegi Handian apaiztu zen. 1871n Apaizgaitegi Handiko filosofia irakasle izendatu zuten, eta 1876an ekonomo. 1880an Larresoroko Apaizgaitegi Tipiko zuzendari izendatu zuten. Horrez gainera, filosofia irakasle ere aritu zen ikastetxe horretan. Frantziako Estatuaren eta Elizaren arteko bereiztearen arazoa zela eta, 1906an Larresoroko egoitza utzi behar izan zuten. Apaizak, luze gabe, Belokeko monasterioan kokatu ziren eta bertan hil zen Abadia, 1916ko martxoaren 2an.

## Idazlanak

1890ean Aphezac soldado izenpetu gabeko panfletoa kaleratu zuen, eta 1892an Hazparneko Kalbarioa liburuan prediku bat argitaratu zioten. Baina bere lanik gehienak Eskualduna astekarian plazaratu zituen. Izan ere, 1892tik 1908ra, nekazaritzari buruzko 751 zutabe idatzi zituen aldizkari horretako Laborarier sailean. Euskal prosa zientifikoaren aitzindarietako bat izan zen arren, oso idazle ahaztua izan da.

## Erreferentziak

* 1 2 Kepa Altonaga: Arnaud Abadia jaun kalonjearen Sathorra (1892) EKAIA Euskal Herriko Unibertsitateko Zientzi eta Teknologi Aldizkaria
* ↑ Ilargi AGUIRRE: «Itzalean geratutako idazlea», Berria, 2011-12-27.
* Datuak: Q12254040
* Jatorrizko testuak: Egilea:Arnaut Abadia
# Arnaut Gaskoiniakoa

Arnaut Gaskoiniakoa (?-864) Fézensaceko konde eta Baskoniako dukea (864-864) izan zen.

## Biografia

Aita Périgordeko kondea zen Emenon Perigordekoa eta ama Antso II.a Antsoren alaba Antsa izan zituen. Osaba hil ondoren bere oinordeko bilakatu zen.
863an Karlos Burusoilak Angulema eta Bordeleko konde izendatu zuen. Hurrengo urtean duke bilakatu zen Gaskoiniako mugak defenditzen, baina hilabete batzuk pasa ondoren bikingoak borrokatzen hil zen.

## Erreferentziak

* ↑ Foundation for Medieval Genealogy: Gascony.
* ↑ Higounet, Charles. "Bordeaux pendant le haut moyen age". Bordele, 1963
* ↑ Lewis, Archibald R. "The Development of Southern French and Catalan Society, 718–1050". University of Texas Press: Austin, 1965
* Datuak: Q2394407
# Arnaut Gilen Brocario

Arnaut Gilen Brocario (Bédeille, Akitania, Frantzia, c. 1460 - Alcalá de Henares, Espainia, 1523) Euskal Herriko lehen inprimatzailea izan zen.

## Biografia

1492. urtean Masparrantheren Regulas liburua, latinez idatzirikoa, eman zuen argitara Iruñean. 1495. urtean egile ezezagunaren Epílogo en medicina y cirugía conveniente a la salud argitaratu zuen eta urtebete geroago Castrovolen Comentarios morales lana.
Kalitate tipografiko handiko inkunableak egin zituen, hots, 1500. urtea baino lehen inprimatutako lanak. Guztira, 23 egin zituen.   1501ean, Cisneros kardinalak deituta, Alcalara joan zen, non 1514-1517 urteen artean, Alcalako unibertsitaterako Biblia Políglota Complutense lana inprimatu eta 1522an argitaratu zuen. Bai liburu horretan, bai beste batzuetan ere, aipagarria da inprimaturiko notazio-musikala.
Bere ikasle eta suhia zen Miguel Egiak, berari Gaztelan lagundu ostean, bigarren inprenta zabaldu zuen Fiteron.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2863032
* Multimedia: Arnao Guillén de Brocar / Q2863032
# Arnaud Marquesuzaa

Arnaud Marquesuzaa (Donapaleu, 1934ko uztailaren 14a - Maule-Lextarre, 2020ko otsailaren 29a) baxenafar errugbilaria izan zen, erdiko moduan aritzen zena.

## Ibilbidea

* Sport Athlétique Mauléonais (1952)
* Racing Club de France (1952-1959)
* FC Lourdes (1959-1963)
* US Montauban (1963-1970)
* US Caussade-Septfonds (1970-1972)
* Datuak: Q2863168
# Arnauri

Arnauri edo Atxuriko erreka Gorbeian jaio (1.484 metro) eta behin Bergantzarekin elkartuta Altube ibaia sortzen duen ibaia da, Nerbioi ibaian amaituko dena.

## Erreferentziak

* ↑ Euskaltzaindia: 166. araua: Euskal Herriko ibaiak.

## Ikus, gainera

* Arratia-Nerbioi

## Kanpo estekak

* Datuak: Q12254039
# Amintor

Amintor izenekoak, Antzinako Greziako edo greziar mitologiako honako pertsonaia hauek dira:
* Amintor: Noble mazedoniarra, Alexandro Handiaren komandanteetako bat zen Hefestionen aita.
* Amintor: Egiptoren semea. Danaideetako bat zen Damonek hil zuen.
* Amintor: Greziar mitologian, Hormenioren semea eta Ormenioko erregea, Grezian.

## Kanpo estekak

* Datuak: Q482120
# Amintore Fanfani

Amintore Fanfani (Pieve Santo Stefano, 1908ko otsailaren 6a - Erroma, 1999ko azaroaren 20a) italiar politikaria izan zen. Kristau Demokraziaren idazkaria izan zen 1954-1959 urteetan, eta lehen ministro izan zen birritan (1958-59 eta 1960-63), bere alderdia hauteskundeetan nagusitu ondoren. Aldo Morok atzerri-ministro izendatu zuen (1965-68). Senatuko lehendakari zela, kargua utzi egin zuen, alderdi demokrata-kristauko idazkaritza berriro hartzeko. 1976an berriro izendatu zuten Senatuko lehendakari, 1982an lehen ministro, eta 1987an Barne Arazoetako ministro.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q273228
* Multimedia: Amintore Fanfani / Q273228
# Amir Karić

Amir Karić (1973ko abenduaren 31 - ) Esloveniako futbolari ohia da.

## Selekzio nazionala

Esloveniako selekzioarekin :
| Urtea | Partida | Gol |
| 1996 | 3 | 1 |
| 1997 | 5 | 0 |
| 1998 | 3 | 0 |
| 1999 | 9 | 0 |
| 2000 | 11 | 0 |
| 2001 | 7 | 0 |
| 2002 | 11 | 0 |
| 2003 | 8 | 0 |
| 2004 | 7 | 0 |
| Guztira | 64 | 1 |

## Kanpo loturak

* National Football Teams
* (Japonieraz) J.League Data Site
* Datuak: Q26309
# Amintor (mitologia)

Amintor izeneko greziar mitologiako pertsonaia hau, Hormenioren semea eta Ormenioko erregea zen. Fenix eta Astidamiaren aita zen, azken hau, Heraklesekin batera, Ktesiporen ama izan zena. Amintorren seme zen Fenixek, bere amak eskaturik, honen senarraren maitale zen Klitia edo Ftiarekin lo egin zuen. Amintorrek, hori deskubritzean, Eriniei, Fenix madarikatzeko eskatu zien, seme-alabarik izan ez zitzan. Istorioaren ondorengo bertsio batean, Fenix, Amintorren maitaleak faltsuki salatu zuen, eta bere aitak itsutu zuen. Beranduago, Kiron zentauroak ikusmena itzuli zion.

## Kanpo estekak

* Datuak: Q1172040
# Amir Hossein Zare

Amir Hossein Abbas Zare (persieraz: امیرحسین عباس زارع‎), (Amol, Iran, 2001eko urtarrilaren 16a), 125 kiloko borroka librean lehiatzen den kirolari iraniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen, Taha Akgül turkiarrarekin partekatuz, 125 kiloko borroka librean; Gable Steveson estatubatuarraren eta Geno Petriashvili georgiarraren atzetik.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka librea 125 kg. |
| 2024 | Paris Frantzia | 02 ! | Gizonezkoa, borroka librea 125 kg. |

## Erreferentziak

* ↑ «Amir Hossein Abbas Zare» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q73031129
* Multimedia: Amir Hossein Zare / Q73031129
# Amintor (Egiptoren semea)

Greziar mitologian, Amintor, Egiptoren 50 semeetako bat zen. Danaideetako (Egiptoren anaia Danaoren alabak) bat zen Damonerekin ezkondu zen. Bere anaia guztiak bezala, Linzeo izan ezik, ezkon gauean hila izan zen.

## Erreferentziak

* Higino Fabulak

## Kanpo estekak

* Datuak: Q19921698
# Amintor (Mazedoniarra)

Amintor, K.a. IV. mendeko aristokrata mazedoniar bat zen, ziuraski, atenastar jatorrikoa. Hefestion Amintorosen aita izan zen, hau, Alexandro Handiaren tenientea eta laguna zelarik. Hefestionen leinuaren historia osoa ezezaguna da. Baina, Jeanne Reamesek, Mazedoniara erbesteratuetakoen ondorengoa zela dio. Ebidentzia bezala, Hefestion izena, Atenasko agoran, akropoliaren ondoan dagoen Hefestioiarekin duen lotura aurkezten du, garai honetan Mazedonian ia agertzen ez den izena.